[{"text_idx": "#000004", "text": "Eesti kunstnikud, kes peale 1905. aasta revolutsiooni olid eksiilis oma poliitilise meelsuse to\u0303ttu Ahvenamaal ja Norras eksiilis, vaimustusid Skandinaavia maastike ilust. Eksootilised eksiilmaastikud vabastasid nad kodumaal valitsenud akadeemilisuse kammitsatest ja see pagulus viis eesti kunsti moodsasse ajaja\u0308rku. Konrad Ma\u0308gi Norra maastikud on eesti kunstis samava\u0308a\u0308rse ta\u0308hendusega kui Cezanne\u2019i maastikud prantsuse omas."}, {"text_idx": "#000005", "text": "Eesti kunstiajaloos on vahest su\u0308mboolseim eksiilmaastik Eduard Viiralti \u201dLamav tiiger\u201d, mille kunstnik graveeris Pariisi loomaaias 1937. aastal ja mis kujutab eksootilist tiigrit po\u0303hjamaise kasemetsa taustal. Teoses, kus loomaia vangipuur on kunstniku poolt asendatud kodukaskedega, peegeldub paguluses elamise vastuolulisus, vabadus ja vangistus u\u0308heaegselt."}, {"text_idx": "#000006", "text": "Na\u0308itus \u201cEksiil maastikes\u201d on kolmes erinevas paigas, Barcelonas, Haagis ja Berliinis tegutsevate eripalgeliste kunstnike kogemus maastikest ja eksiilist. Need maastikud on kujutatud va\u0308ga erineval abstraktsiooni tasandil. Osa realistlikumad, osa ta\u0308iesti abstraktsed."}, {"text_idx": "#000007", "text": "Mireya Maso elas aasta aega koos teadlaste grupiga Antarktikas ning tema videod kajastavad su\u0308mboolses maailma lo\u0303pus elamise kogemust."}, {"text_idx": "#000008", "text": "Barcelonast pa\u0308rit, Londonis o\u0303ppinud ja praegu Berliinis elava katalaani kunstniku Marta Marce teoseid iseloomustab ma\u0308ngulisus, emotsionaalsus ja teatud puhta loomingulisuse otsing. U\u0308ks teoste sari, mida Marce Pa\u0308rnus eksponeerib, \u201cTabula Rasa\u201d, on inspireeritud samuti Berliinis eksiilis elanud Arvo Pa\u0308rdi muusikast. See 2018 valminud maaliseeria on Marce loomingus vahest u\u0308ks meditatiivsemaid."}, {"text_idx": "#000009", "text": "Kultuurilooliselt ta\u0308henduslikest maastikest inspiratsiooni saanud Urmo Rausi maalid on mo\u0303tisklus maastikest, mis on olnud pelgupaigad ja u\u0308htlasi inspiratsiooni allikad. Mont-Saint Victoire, Haagi du\u0308u\u0308nide motiivid ja eestimaised soosaared on osa 2017-2018. aastal valminud maaliseeriatest. Samas on Urmo Raus u\u0308hendav lu\u0308li kolme kunstniku vahel: Pariisis elades leidis ta, lisaks kunstielu keskpunkti Pariisi enda mo\u0303judele, inspiratsiooni just katalaani kunstnike va\u0308rvi- ja materjalitunnetusest."}]